मुझे खुशी है कि मैंने भूपेंद्र नारायण मंडल को जाना. उससे भी ज़्यादा खुशी है कि मैं आपको उनके बारे में बता रहा हूं. इनके नाम पर एक यूनिवर्सिटी है. उसकी ख़स्ता हालत पर प्राइम टाइम में रिपोर्ट कर रहा था, दिमाग़ में बी पी मंडल ही छाए रहते हैं. सो बी पी मंडल बोल दिया. तुरंत कई फोन आ गए कि बी एन मंडल हैं. मैं उसके पहले बी एन मंडल के बारे में कुछ नहीं जानता था. आज जानकर अच्छा लग रहा है. गर्व हो रहा है कि मेरे प्रदेश से इस स्तर का कद्दावर और शानदार नेता कभी हुआ था.